**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Ένωσης Υπαλλήλων Πυροσβεστικού Σώματος Περιφέρειας Στερεάς Ελλάδας .**

Τηλ.: **6974881331**,web site: [**www.eakp.gr**](http://www.eakp.gr), email: **info@eakp.gr**

 **Λαμία 19 Οκτωβρίου 2022**

 Προς: Προεδρείο Δ.Σ. Ε.Υ.Π.Σ. Περ/ρειας Στερεάς Ελλάδας

 Κοιν/ση: Μέλη Ε.Υ.Π.Σ Περ/ρειας Στερεάς Ελλάδος – Μ.Μ.Ε.

Θέμα: «Πρόταση για συζήτηση θεμάτων ως προ ημερήσια διάταξη στο Δ.Σ. της Ένωσης

 που θα πραγματοποιηθεί την **Πέμπτη 20 Οκτωβρίου 2022».**

**Συνάδελφοι,** η **Ε**νωτική **Α**γωνιστική **Κ**ίνηση **Π**υροσβεστών Στερεάς Ελλάδος, υποβάλλει το παρακάτω θέμα για συζήτηση ως προ ημερήσιας διάταξης, στη συνεδρίαση του Διοικητικού Συμβουλίου για την **Πέμπτη 20 Οκτωβρίου 2022.**

**Θέμα 1ο προ Ημερήσιας Διάταξης: «Μαγνητοφώνηση και καταγραφή πρακτικών στα διοικητικά συμβούλια της Ένωσης μας»**.

Η Ενωτική Αγωνιστική Κίνηση Πυροσβεστών για την σωστή λειτουργία του διοικητικού συμβουλίου, ώστε να αποφεύγονται παρεξηγήσεις, προβοκάτσιες και συκοφαντίες ζητά:

* **Οι συνεδριάσεις των Διοικητικών Συμβουλίων να ηχογραφούνται με τη μέθοδο της μαγνητοφώνησης.**
* **Να διατηρηθεί αρχείο των ηλεκτρονικών ή άλλων μέσων ηχογράφησης των συνεδριάσεων.**

Οι συνεδριάσεις θα πρέπει να απομαγνητοφωνούνται και τα πρακτικά απομαγνητοφώνησης της κάθε συνεδρίασης να υπογράφονται στην επόμενη συνεδρίαση από τον Πρόεδρο του Διοικητικού Συμβουλίου ή τον νόμιμο αναπληρωτή του.

Επισημαίνουμε ότι στις συνεδριάσεις του Διοικητικού Συμβουλίου πρέπει πέρα από τα πρακτικά που τηρούνται σε ειδικό βιβλίο, στα οποία καταγράφονται οι απόψεις και οι προτάσεις των συμβούλων και οι αποφάσεις που λαμβάνονται, θα πρέπει να υπογράφονται από όλα τα παρόντα μέλη γεγονός που μέχρι τώρα δεν έχει εφαρμοστεί. Σε περίπτωση άρνησης μέλους να τα υπογράψει πρέπει να γίνεται σχετική μνεία και να αναγράφονται οι λόγοι.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**